text: [{"text_idx": "#000007", "text": "Kkalenda lina Gregory libelesyegwa mazubaano munyika ndikkalenda litobelela zuba luzutu, kumwi kalilaa mvwiki zitobelana kakwiina kuyozya. Mukkalenda litobela buyo zuba, mazuba amyaka apimidwe mubweende bwa zuba, pele myezi amvwiki nzyakubalila buyo mumutwe kaziteendelani acintu nociba comwe cilengedwe. Nkakaambo aaka ncikwaabikkilwa Mweengwe Wakubalila Mazuba Munyika. Ooyu mweengwe mpampawo muntu mpatalikila kubalila buzuba akuswaanganya nyika yoonse mubuzuba bomwe bwa kkalenda lina Gregory."}, {"text_idx": "#000010", "text": "Nokuba boobo, eelyo muntu nasala kutobela kkalenda libelesya Mwezi-azuba antoomwe, Yahuwah nguubamba ciindi, oomo mwezi muuyendelezya myezi a mvwiki kufumbwa cooko canyika nkokkala. Walo ugwisyila limwi ZYOONSE ziyandika kubelesya mu Mweengwe wakaanzwa amuntu; aboobo ulagwisya KUYAAMINA ku kkalenda lina Gregory azimwi nzyaakalibambila muntu. Coonse ncoyandika kuzyiba kuti uzyibe niitalika myezi amvwiki, mwezi ulikke buyo."}, {"text_idx": "#000016", "text": "Ino njili nkamu iiluleme akataa nkamu zyobile eezyo? Bwiinguzi mbwakuti: kuti nibakali kubelesya mvwiki zitobelana kakwiina kuyozya, boonse nibakali luleme, pele eeco tacili cintu cikonzyeka kuba boobo.. Mpoonya aawa mpaajanika penzi liyumu nta. Eeci ncecitondezya kuti muzeezo wakuti mvwiki zyakali kutobelana lyoonse kakwiina kulekezya kuzwa ku Malengelo, muzeezo wakubeja."}, {"text_idx": "#000017", "text": "Eelyo bantu nibaatalika kumwaika atalaa nyika akuyaa kuzyalana mumisela yakatobela kumbelaa mazuba niwakainda muyoba, bakatolelezya nzila yakubalila ciindi njaakali kubelesya Adamu abalunyungu lwakwe, eeyo yakainda mumuyoba wa Noah abana bakwe."}, {"text_idx": "#000018", "text": "Eeyi nzila yakubamba ciindi , njaakabamba Yahuwah ku Malengelo, yakali kkalenda litobelezya mwezi-antoomwe azuba. Kutali mbuli kkalenda lina Gregory, eelyo libelesya zuba buyo kubalila ciindi, ikkalenda libelesya mwezi-azuba antoomwe libelesya mwezi azuba kubalila ciindi."}, {"text_idx": "#000019", "text": "Mbweenya mbuli kkalenda lina Gregory, alyalo kkalenda litobela mwezi -azuba libelesya zuba kubalila mazuba amyaka. Pele kutali mbuli kkalenda libelesya buyo zuba, kkalenda eeli litobelezya bweende bwa mwezi mukubalila myezi. Eeco, aboobo, ncecitobelanya mulongo wamvwiki zilaa mazuba aali ciloba, nkaambo mvwiki zilainduluka kutalika lyoonse Mwezi Mupya wakkazyika."}, {"text_idx": "#000021", "text": "Eelyo omwe-omwe mukowa nowakali kweenda musinzo, inga nibakali kubambilila kubalila ciindi kabalangilizya mwezi uulibonya mujulu. Eelyo nibakali kuzyaa kuswaangana kubbazu kulaale, nibakaswaangana akweendelana mukubalila mwezi kusikila bayaana, mpoonya akujana kuti baleendelana kubalila mazuba amyezi abuzuba mbobaswaangana mbweenya mbuli nibakaandaana."}, {"text_idx": "#000022", "text": "Aawa mpaalibonya bubotu bwa nzila yakujulu yakubamba ciindi. Ku Malengelo, Yahuwah wakalulamika kuti mimuni (mubunji) iili kujulu yakeelede kubelesyegwa kubalila bweende bwa ciindi akubalila ziindi zya kupaila."}, {"text_idx": "#000025", "text": "Eelyo Mulengi wesu naakaandaanya Nsabata akataa mazuba amwi akwiileleka kuti isetekane akuba ciindi cabulemu, Walo wakabamba anzila eeyo bantu njobeelede kutobela mukubalila bweende bwa ciindi kutegwa eelyo Nsabata niisika, balo kabanoozyi kuti yasika akukomba Nguwe. Cakatola zuba antoomwe a mwezi kuti abambe nzila yakubalila ciindi eeyo."}, {"text_idx": "#000026", "text": "Mbuli cintu cisimpa myezi amvwiki muzibaka mozyeelede, mwezi weendelezya ciindi munzila iilondokede, kwiina makani naa uli kubusena buli buti atalaa nyika. Mbombubo ba Shemite nibakali kutozya kujwe aba Japhethite nibakali kutozya kumbo akuswaangana kakwiindide myaka, mbubakaswaangene mukubamba mulongo wa mvwiki nkaambo musemo wa mulongo wa mvwiki zyabo wakasimpidwe mumweenya wakujulu. Tuusimpidwe muzibulo nokuba cikwankwani cili buti cakabambwa aamuntu pe."}, {"text_idx": "#000027", "text": "Mangwalo apandulula kuti mwezi wakalengelwa kupima bweende bwa ciindi:"}, {"text_idx": "#000028", "text": "\u201cWalo wakapa mulimo [wakalenga] mwezi kuti kuuyendelezya ziindi zya mwaka [mo\u2019ed]: izuba lilizyi ciindi ncolyeelede kubbila.\u201d (Intembauzyo 104:19)"}, {"text_idx": "#000030", "text": "Nkaambo kakuti mulongo wamvwiki wamazubaano tuuswaangene kuzilengwa leza, kuli penzi lilibonya eelyo litajanwi mukkalenda litobela mwezi antoomwe azuba lyaku Malengelo, mubwini ncencico ncokuyandikila Mweengwe Wakubalila Mazuba Munyika pele ooyo mweengwe tuuyendelani acilengwa leza cili coonse, ncintu buyo ncaakalibambila muntu. Mweengwe Wakubalila Mazuba Munyika nkusola kwa muntu kubambulula penzi ndyaakatalisya muntu."}, {"text_idx": "#000031", "text": "Mukkalenda lya poopo lyamituni, myezi iliimpene alimwi ilatalika kufumbwa buzuba bwa mvwiki kutobelezya Mweengwe Wakubalila Mazuba Munyika \u2013 ooyo uutasimpidwe alimwi uucincululwa. Lilikke buyo kkalenda lya Bbaibbele ndelilaa myezi amazuba aasimpidwe kubweende bwa mimuni iimwesya mumulengalenga wakujulu, eeyo yakalengelwa mulimo wakweendelezya ciindi."}, {"text_idx": "#000032", "text": "Kkalenda lya Yahuwah, lisanganya kubelesya zuba amwezi antoomwe kupima bweende bwa mazuba, mvwiki, myezi amyaka; linokwiimvwi lyoonse. Ncibeela ceelela kuba mububambe bwa majulu. Lilakonzya kulangilizyigwa akubelesyegwa abantu boonse munyika, alimwi lililuleme kubamba ciindi amazuba aasetekene."}, {"text_idx": "#000033", "text": "\u201cLiyookkalilila lyoonse mbubwenya mbuli mwezi, mbweenya mbuli kamboni uusyomeka mujulu.\" (Intembauzyo 89:37)"}, {"text_idx": "#000034", "text": "Ndilili kkalendawebo ndyosala kuti ujane ciindi ca kupaila \u2013 kkalenda lyakabambwa aamuntu naa lyokwa Yahuwah?"}]